Ndzi lorha siku leri mintirho yi nga ta tlhela yi halatiwa hi masaka etikweni leri ra hina. Ndzi lorha siku leri n'wana a nga ta vona mana ni tata wakwe va pfukela entirhweni mpundzu wun'wana ni wun'wana. Ndzi lorha siku leri xichudeni xin'wana ni xin'wana lexi dyondzeke swinene, xi nga ta kuma ntirho lowu wu xi faneleke. Ndzi vona mphensa-mphensa ni migingiriko yo kongoma emitirhweni. Mphensa-mphensa wa mabindzu. Ndzi vona mphensa-mphensa wa matsima etikweni hinkwaro. Ndzi vona ku tlakuka ka ikhonomi. Ndzi vona ku hungutiwa ka swibalo. Ndzi vona ku suriwa ka xibalo xa minxavo. Ndzi vona ku chika ni ku herisiwa ka inflexeni. Ndzi vona ku chichiwa ka swibalo ehenhla ka timali leti lombisiwaka. Ndzi vona ku chichiwa ka swibalo ehenhla ka miholo. Ndzi vona ku chika ka minxavo. Ndzi lorha siku leri vanhu hinkwavo va nga ta kota ku tihlayisela mali ebankini, va yi hlayisela vumundzuku bya vona.